Folketing
2002-04-18

Enhedslisten går ind for, at transporten i Europa begrænses og omlægges, så den bliver så miljøvenlig som muligt. Det forudsætter først og fremmest en massiv omlægning af transport fra veje til skinner og vand. Tilskud til lastbiler er i direkte modstrid med denne hensigt, også selv om det ekstra tilskud gives til de mindst miljøskadelige lastbiler. Derfor stemte Enhedslisten i år 2000 imod forslaget om at indføre dette tilskud til vognmændene. Denne holdning har vi stadig, og derfor ønsker vi ikke at støtte dette forslag.